Source: http://tampere.cloudnc.fi/fi-FI/Toimielimet/Sivistys_ja_kulttuurilautakunta/Kokous_22112018/Taiteen_perusopetuksen_opetussuunnitelmi(65782)
Timestamp: 2019-03-21 05:51:00+00:00

Document:
Taiteen perusopetuksen opetussuunnitelmien hyväksyminen | Tampere esityslistat ja pöytäkirjat
Taiteen perusopetuksen opetussuunnitelmien hyväksyminen
Sivistys- ja kulttuurilautakunta, kokous 22.11.2018
§ 161 Taiteen perusopetuksen opetussuunnitelmien hyväksyminen
TRE:3832/12.01.01/2018
Ts. suunnittelija Susanna Lundström, puh. 040 355 8745, etunimi.sukunimi@tampere.fi
Taiteen perusopetuksesta annetun lain (633/1998) mukaan kunta voi järjestää taiteen perusopetusta tai ministeriö voi myöntää kuntayhtymälle, rekisteröidylle yhteisölle tai säätiölle luvan järjestää taiteen perusopetusta. Laissa (4 §) todetaan, että koulutuksen järjestäjä voi hankkia palvelut julkiselta tai yksityiseltä yhteisöltä tai säätiöltä. Koulutuksen järjestäjä vastaa kuitenkin siitä, että sen hankkimat palvelut järjestetään taiteen perusopetuksesta annetuin lain ja asetuksen (6.11.1998/813) mukaisesti.
Tampereen kaupungin hallintosäännön mukaan (20 §) taiteen perusopetuksesta vastaa Tampereella sivistys- ja kulttuurilautakunta. Sivistys- ja kulttuurilautakunta hyväksyy taiteen perusopetusta antaviksi yksiköiksi toimijat sivistys- ja elämänlaatupalvelujen lautakunnan 14.12.2014 hyväksymien ohjausperiaatteiden mukaan. Taiteen perusopetus on vapautettu arvonlisäverosta.
Opetuksen taiteen perusopetusta antavissa oppilaitoksissa tulee olla Opetushallituksen määräämien opetussuunnitelman perusteiden mukaista. Opetushallitus päätti uusista taiteen perusopetuksen opetussuunnitelman perusteista 20.9.2017. Uusien perusteiden mukaan laadittujen opetussuunnitelmien tulee olla oppilaitoksissa käytössä 1.8.2018 alkaen niin, että opintonsa 31.7.2018 jälkeen aloittavat oppilaat opiskelevat uusien opetussuunnitelmien mukaisesti. Ennen 1.8.2018 taiteen perusopetuksessa aloittaneet oppilaat voivat opiskella entisten opetussuunnitelmien mukaan enintään 31.7.2021 saakka.
Taiteen perusopetuksen oppimäärät ovat yleinen oppimäärä ja laaja oppimäärä. Molempien oppimäärien mukaiset opetussuunnitelmat on annettu yhdeksälle taiteenalalle: arkkitehtuuri, kuvataide, käsityö, mediataiteet, musiikki, sanataide, sirkustaide, tanssi ja teatteritaide. Tampereen kaupungin opetustoimilupa on tällä hetkellä 30 yksiköllä. Lisäksi Opetusministeriön opetustoimiluvalla toimii neljä oppilaitosta: Käsityö- ja muotoilukoulu Näpsä, Pirkanmaan musiikkiopisto, Sorin Sirkus ja Tampereen konservatorio.
Tampereen kaupungin opetustoimiluvalla toimiville taiteen perusopetusta antaville yksiköille on lukuvuoden 2017-2018 aikana järjestetty opetussuunnitelmien uudistamiseksi 4 yleistä infotilaisuutta, 8 pienryhminä toimivaa opetussuunnitelmaklinikkaa sekä henkilökohtaista ohjausta. Tukiprosessiin osallistui 16 oppilaitosta.
Vuodesta 2005 alkaen kaupungilla on toiminut työryhmä, joka on valmistellut taiteen perusopetukseen liittyviä asioita lautakunnalle. Vuoteen 2011 saakka työryhmä toimi epävirallisesti, sitten pormestarin nimeämänä. Nykyinen pormestarin 18.9.2017 nimeämä ohjausryhmä on arvioinut kaikki sille toimitetut opetussuunnitelmat. Aiemmin sivistys- ja kulttuurilautakunta on hyväksynyt (7.6.2018, §98) 24 opetussuunnitelmaa.
Taiteen perusopetuksen ohjausryhmän arvioinnin perusteella seuraavat opetussuunnitelmat on laadittu Opetushallituksen antamien uusien opetussuunnitelmien perusteiden mukaisesti ja niitä esitetään hyväksyttäväksi:
Yhdenvertaisen taiteen oppilaitos VIMMART (yleinen oppimäärä)
Tampereen Balettiopisto Birgitta Kiviniemi-Cheremeteff (laaja oppimäärä)
Suomen Teatteriopisto (laaja oppimäärä)
Hyväksytään seuraavat opetussuunnitelmat:
Apulaisrehtori Päivi Varjosalo oli asiantuntijana paikalla asian käsittelyn aikana.
hakijat, Päivi Varjosalo, Heli Tiainen, Marianna Lehtinen, Eeva-Kaisa Todorov, Janita Rannisto, Timo Saarinen, Merja Koskiniemi, Marja-Leena Seilo
Vimmart_Musiikin taiteen perusopetuksen yleisen oppimäärän ops_2018.pdf (pdf, 251 kt)
Tampereen Balettiopisto_Tanssin taiteen perusopetuksen laajan oppimäärän ops_2018.pdf (pdf, 2273 kt)
Suomen Teatteriopisto_Teatteritaiteen taiteen perusopetuksen laajan oppimäärän ops_2018.pdf (pdf, 412 kt)
Kuuntele Vimmart_Musiikin taiteen perusopetuksen yleisen oppimäärän ops_2018.pdf
Kuuntele Tampereen Balettiopisto_Tanssin taiteen perusopetuksen laajan oppimäärän ops_2018.pdf
Kuuntele Suomen Teatteriopisto_Teatteritaiteen taiteen perusopetuksen laajan oppimäärän ops_2018.pdf
§ 155 Läsnäolo- ja puheoikeudet
§ 157 Ajankohtaiskatsaus (yhteistoiminta-alueen asia)
§ 158 Sammon koulun laajennuksen ja päiväkodin tarveselvitys
§ 159 Tampereen kaupungin liikuntapaikkarakentamisen suunnitelma 2019-2030
§ 160 Sivistys- ja kulttuurilautakunnan toiminta-avustusten arviointikriteerien päivittäminen
§ 162 Avustus Tohlopin retkiluisteluradan auraamiseen talvikaudella 2018-2019
§ 163 Tilojen vuokraaminen Tampereen Kokoelmahallit Oy:ltä
§ 164 Valtuustoaloite koulujen kahdeksan aamuista luopumiseksi - Aila Dündar-Järvinen
§ 165 Tiedotusaineisto
§ 166 Viranhaltijoiden päätösten otto-oikeus
§ 167 Ei julkinen

References: § 161
 §98

§ 155

§ 157

§ 158

§ 159

§ 160

§ 162

§ 163

§ 164

§ 165

§ 166

§ 167